Një metodë e re 3D për rigjenerimin e kockave
Në vend të pjesëve metalike që mbajnë kockën, mund të përdoren material të biodegradueshme
Sekretari amerikan i Shtetit, John Kerry theu këmbën në një aksident me biikletë në Evropë gjatë fundjavës. Kryediplomati pritet ta marrë veten plotësisht. Por për t’u shëruar atij mund t’i duhet më shumë sesa ta vërë këmbën në alli. Fraktura më të ndërlikuara mund të kenë nevojë vida metalike, shufra ose pllaka për të mbajtur kockën pa lëvizur. Kur shërohet kocka, pjesët metalike ose lihen në trup ose hiqen, ndonjëherë duke shkaktuar probleme të tjera mjekësore. Por ka një tjetër alternativë ku përdoren materiale të biodegradueshme që kanë të njëjtin efekt shërimi. Prashant Kumta po projekton një shpikje që mezi pritet nga mjekët. Por profesori i bio-inxhinierisë në Universitetit të Pitsburgut thotë se të pakta janë rrugët për të përshpejtuar procesin e shërimit. Kumta dhe ekipi i tij i studentëve pasuniversitarë po projektojne material të printuara me tre dimensione që përputhen me trupin e pacientit dhe janë të biodegradueshme, duke përdorur minerale që trupi mund t’i pranojë dhe pastaj t’i lëshojë pasi shërohet plaga. Në laborator, ekipi i tij ka zhvilluar aliazhe magneziumi dhe hekuri. Në vend të bojës, ky printer 3-D ka një lëndë ngjitëse të vecantë. Kompjuteri dërgon udhëzime për ta përzier atë me pluhur mineral. Rezultati është një pjesë e bërë sipas një modeli të caktuar, me shtresa të ndryshme. Ekipi i profesor Kumtës po punon gjithashtu me një stuko prej fosfati kalciumi që mund të injektohet për të mbushur hapësirën mes kockave të thyera. Një pllakë ose vidë e biodegradueshme e printuar me 3 përmasa, nuk do të lejonte lëvizjen e asaj lënde. Kumta thotë se kjo është një gjetje revolucionarzuese, me rezultatet më të mira për pacientin. Në vend që të vendosësh një vidë ose pllakë, thotë ai, mjekët mund t’i japin kapacitetit rigjenerues të trupit, një mënyrë më efektive për t’u shëruar vetë. Provat klinike kanë filluar tashmë tek kafshët për këtë metodë